El burjassoter Carlos Esteban i Laura Esparza presenten el seu projecte musical amb els seus primers senzills, De noche i Ones
2025-07-24

El duo conformat pel burjassoter Carlos Esteban i la valenciana Laura Esparza acaba d’irrompre en l’escena musical valenciana amb el llançament dels dos primers temes que, en un futur pròxim, formaran part del seu primer disc. Si fa unes setmanes llançaven el que va ser el seu primer senzill, De nit, a la fi del mes de març han llançat Ones, un segon senzill, aquesta vegada en valencià, definit per ells mateixos com una combinació d’esquinçament, foc i guitarres.

Laura i Carlos han estat, des de temps arrere, gestant aquest projecte conjunt i actualment es troben preparant el que serà el seu primer disc, que esperen poder traure a la llum al llarg d’aquest mateix any. De moment, els seus dos primers singles, De Noche i Ones, ja es poden escoltar i gaudir en les plataformes digitals i en els canals de comunicació del jove duo valencià.

Abans de decidir-se a caminar junts musicalment, el tàndem musical format per Laura i Carlos ha format part de diferents grups i projectes musicals. El burjassoter Carlos, exbateria del grup Vadebo i guitarra i veu de la Caravana, té una àmplia trajectòria com a músic multiinstrumentista. Entre els seus estudis musicals destaca la seua formació jazzística a l’escola Sedajazz, motivada pel seu interés a aprofundir en l’harmonia i les arrels de la música moderna. En aquesta formació, Carlos està acompanyant, amb la seua guitarra, de la veu de Laura Esparza que, per part seua, ha sigut vocalista en variats projectes, la majoria dels quals han estat girant al voltant de la música més tradicional. Ha estudiat tècnica vocal des de molt jove i s’ha endinsat, en els últims anys, en el món del jazz i la música moderna.

El procés d’enregistrament i edició del primer tema, De noche, es va realitzar en Zstudios, de la mà de Tony García i Carles Zapater i va ser masteritzat en l’estudi Pobla per Iñaki Albert. Referent a l’audiovisual, el seu primer vídeo li ho han confiat a Emma Sánchez i a Jorge Esparza. Amb el que respecta al segon single, Ones, també té el seu propi videclip, carregat de força visual i contrast, on la presència del foc fa que la llum i el color cobren un protagonisme especial. L’audiovisual de Ones està signat novament per Emma Sánchez i Jorge Esparza (creadors del primer vídeo, De nit), acompanyats aquesta vegada per Juan Carlos Fita, responsable de fotografia.

Mentre arriba el seu primer disc, Laura i Carlos tenen diverses cites programades sobre els escenaris de València. De moment, a la Sala Matisse, el 5 d’Abril, estaran telonejant a Combo Calada. I el 4 de maig, al Parc Lineal de Benimàmet, aportaran la seua música a una jornada cultural organitzada per Acció Jove Benimàmet.

La seua evolució musical es pot seguir, des de bé a prop, en les seues xarxes socials: @lauraespcarlosest (Instagram), Laura Esparza + Carlos Esteban (Facebook) i en el seu canal de YouTube, Laura Esparza i Carlos Esteban.